**KÖZVILÁGÍTÁSI CÉLÚ ESZKÖZÖK**

**ÜZEMELTETÉSI ÉS KARBANTARTÁSI SZERZŐDÉSE**

**SZERZŐDÉS AZONOSÍTÓJA:**

**2018/51/01**

# **SZERZŐDŐ FELEK**

Jelen Szerződés létrejött

egyrészről

## a közvilágításra jogszabály alapján kötelezett személy (továbbiakban: Közvilágításra Kötelezett):

|  |  |
| --- | --- |
| Hivatalos megnevezése: | **CSORVÁS VÁROS ÖNKORMÁNYZATA** |
| Székhelye: | irányítószám:  | **5920** |
| település: | **Csorvás** |
| közterület és házszám: | **Rákóczi u. 17.** |
| Adószáma: | **15725493-2-04** |
| Képviseletre jogosult neve és beosztása: | **BARÁTH Lajos - polgármester** |
| Számlavezető pénzintézete neve: |  |
| Pénzforgalmi bankszámlaszáma: |  |

másrészről

## a közvilágítási célú eszközök üzemeltetését és karbantartását szolgáltató jogi személy (továbbiakban: Szolgáltató):

|  |  |
| --- | --- |
| Hivatalos megnevezése: | **NKM Áramszolgáltató Zrt.** |
| Székhelye: | irányítószám:  | **6720** |
| település: | **Szeged** |
| közterület és házszám: | **Klauzál tér 9.** |
| Adószáma: | **10734441-2-06** |
| Képviseletre jogosult neve és beosztása: | **STRIFLER György – B2B értékesítési osztályvezető****ARADI Roland - önkormányzati kapcsolatok osztályvezető** |
| Számlavezető pénzintézete neve: | **ING Bank N. V. Magyarországi fióktelepe** |
| Számlavezető pénzintézet swift kódja: | **INGBHUHB** |
| Pénzforgalmi bankszámlaszáma: | **13700016-02799029-00000000** |

általában egy személyben Fél,

együttesen Felek között,

## a Szerződés tárgyában (együttesen továbbiakban: Szerződés).

# **SZERZŐDÉS TÁRGYA**

## Szolgáltató a Közvilágításra Kötelezett teljes közigazgatási területén a közvilágítási célú eszközöket a Megrendelővel kötött Szerződés szerinti teljesítés, elszámolás és a Megrendelő által pénzügyileg teljesített szolgáltatási díj ellenében üzemelteti és karbantartja a minőségi megfelelés szerint (továbbiakban: Szolgáltatás). A szolgáltatási díj tartalmazza az NKM Áramszolgáltató Zrt. által a Szolgáltatás teljesítéséhez kapcsolódóan rendelkezésre bocsátott közvilágítási célú tárgyieszközök bérleti díját.

# **NYILATKOZATOK**

## Felek nyilatkoznak, hogy Szerződés megkötéséhez szükséges mindennemű felhatalmazással és megfelelő képviseleti (cégjegyzési) jogosultsággal rendelkeznek.

## Felek nyilatkoznak, hogy az általuk képviselt jogi személyek mindenben megfelelnek a jogszabályok által megkövetelt feltételeknek, ezeknek megfelelően működnek és az erre illetékes közhiteles nyilvántartásban be vannak jegyezve, mely nyilvántartási adataikat a jogszabályok szerint megfelelő időben aktualizálják.

## Felek nyilatkoznak továbbá, hogy Szerződés aláírásának napján ellenük nincsen folyamatban illetve nem indult csőd-, felszámolási-, végelszámolási eljárás, illetve nem állnak csődgondnokság vagy egyéb cselekvőképességet korlátozó, avagy kizáró gondnokság alatt, pénzforgalmi számlájukat nem terheli zárolás vagy egyéb korlátozás és ilyen eljárás illetve helyzet bekövetkezéséről nincsen tudomásuk. Felek visszavonhatatlanul vállalják, hogy amennyiben ilyen eljárás vagy helyzet bekövetkezéséről tudomást szereznek, az ilyen tudomásszerzést követően a lehető leghamarabb ésszerű időn belül írásos formában értesítik egymást.

## Szolgáltató kijelenti, hogy a Szerződés szövegét kizárólag a Megrendelő részére és felhasználására adja át. Megrendelő kötelezi magát, hogy a Szerződés szövegét és az abban foglalt információkat kizárólag az arra illetékes megbízottjai (munkavállalói) (továbbiakban: Illetékes Személy) részére adja át, valamint felhívja figyelmüket a Szerződés és az abban foglalt információk bizalmas üzleti jellegére és az annak megfelelő bizalmas kezelésére. Szolgáltató semmilyen körülmények között nem járul hozzá, hogy a Szerződést részben vagy egészében Illetékes Személyeken kívül harmadik fél részére átadják, illetve bármilyen formában megismerhetővé tegyék (továbbiakban: Nyilvánosságra Hozatal). Amennyiben Megrendelő, illetve Illetékes Személy jogszabály vagy hatósági határozat alapján ilyen Nyilvánosságra Hozatalra köteles, ez esetben Megrendelő erről előzetesen írásban tájékoztatja Szolgáltatót az ilyen jogszabályra vagy határozatra való pontos hivatkozással. A fentiektől eltekintve Megrendelő a Szerződést és az abban foglalt információkat kizárólag Szolgáltató előzetes írásos engedélyével hozhatja nyilvánosságra.

## Megrendelő tisztában van azzal, hogy a Szerződés illetve Szolgáltatás csak abban az esetben teljesíthető Szolgáltató által, amennyiben Megrendelő jogilag érvényes és hatályos közvilágítási célú villamosenergia-ellátási szerződést kötött a jogszabályok alapján erre jogosult engedélyessel; továbbá Megrendelő jogilag érvényes és hatályos hálózati csatlakozási- és használati szerződéseket kötött a jogszabályok alapján erre jogosult engedélyessel; továbbá Megrendelő fizeti a Szerződésben meghatározott mindennemű díjakat; továbbá (megfelelő esetben) Megrendelő használati szerződést kötött a Szolgáltató vagy harmadik személy tulajdonában lévő olyan eszközökre, melyek használata révén a közvilágítási közfeladat megvalósul.

## Szolgáltató nyilatkozik, hogy a Magyar Energetikai és Közmű-szabályozási Hivatal által 1983/2013. sorszámon kiadott határozat alapján rendelkezik közvilágítási üzemeltetési működési engedéllyel.

# **HATÁLYBALÉPÉS**

## Felek jelen Szerződést **2018. április 1.** (továbbiakban: Hatályba Lépés Napja) – **2022. március 31.** (továbbiakban: Lejárat Napja) időtartamra kötik (továbbiakban összességében: Szerződéses Időszak).

## Felek minden kötelező érvényű vállalás kizárása mellett kijelentik, hogy jelen Szerződést a Felek egybehangzó akarata szerint, ilyen tartalmú írásos megállapodás alapján a Szerződéses Időszak bármelyik napján további előre meg nem határozott időszakra – de mindenképpen a Lejárat Napja utáni időszakra vonatkozóan – meghosszabbíthatják.

## Felek egyértelműen kijelentik, hogy jelen Szerződést teljes mértékben megismerték, a Szerződés aláírásának napjával hatályban lévő vonatkozó jogszabályokkal és egyéb szabályokkal tisztában vannak, és jelen Szerződést minden befolyástól mentesen, szabad és egybehangzó akaratukból írják alá.

## Felek biztosítják egymást, hogy a Szerződés hatályba lépését semmilyen módon és hivatkozással nem gátolják.

## Felek megerősítik, hogy a Szerződésből fakadó jogokat és kötelezettségeket teljesítik és egymással a legmesszebbmenőkig együttműködnek, az esetleges vitás eseteket jóhiszeműen, egymásra tekintettel, megfelelően ésszerű időn belül igyekeznek rendezni.

## Felek vállalják, hogy a teljesítésekből és az elszámolásokból valamint pénzügyi teljesítésekből származó esetleges vitás ügyeiket oly módon rendezik elsősorban, hogy a tényleges teljesítésnek, az erre alapozott elszámolásnak megfelelően illetve arányosan teljesítik pénzügyi teljesítéseiket is.

# **ÉRTELMEZŐ RENDELKEZÉSEK**

## **Eszközök**: fényszolgáltatási illetve közvilágítási célú eszközök, berendezések, (aktív elemek) ideértve, de nem csak erre korlátozva: szerelőlapok, túláram-védelem, bekötővezeték, vezérlőszál, kandeláber, lámpakar, előtét, gyújtó, fázisjavító kondenzátor, elektronikus vezérlőegység, optikai elem, fényforrás, lámpatest (lámpatestház, bura, tömítés, fényvisszaverő felület, tükör, foglalat, vezetékezés, sorkapcsok)

## **Fényszolgáltatás**: elsősorban és minden esetben a közvilágítási-, másodsorban és a Szerződésben foglaltak alapján akár a térvilágítási és a díszvilágítási célú fényszolgáltatás

## **Közvilágítás**: olyan fényszolgáltatás, mely jogszabályban megfogalmazott, a települési önkormányzat vagy más fél által végzendő (kötelező) (köz)feladat

## **Üzemeltetés és Karbantartás**: lásd 1.sz. melléklet

## **Szolgáltatás**: fényszolgáltatási célú Eszközök Üzemeltetése és Karbantartása

## **Szolgáltató**: a Szerződésben a Szolgáltatás nyújtására szerződött gazdasági társaság valamint gazdasági társasági formában működő alvállalkozói

## **Egyéb Fényszolgáltatás**: térvilágítás és díszvilágítás, mely nem közfeladat illetve jogszabály szerint nem kötelező feladat

## **Közvilágításra Kötelezett**: az a személy, aki a közvilágítást jogszabály alapján közfeladatként látja el, valamint a Szolgáltatóval a Szolgáltatási Szerződést megköti, a Szolgáltatási Díjat fizeti, a Szolgáltatóval a Szerződés alapján elszámol

## **Közvilágítási Megbízott**: az a személy, aki a Közvilágításra Kötelezett szerződéses alapú megbízása (átruházása, engedményezése) alapján a közvilágítási közfeladatot ellátja, valamint a Szolgáltatóval a szolgáltatási Szerződést megköti illetve a Szolgáltatási Díjat fizeti, a Szolgáltatóval a Szerződés alapján elszámol

## **Szolgáltatási Díj**: az a Szerződéses díj, melyet a Megrendelő a Szolgáltató részére a Szerződés szerinti összegben, rendszerességgel illetve határidőben, a Szolgáltató által végzett teljesítés alapján kibocsátott számla alapján Szolgáltató részére pénzügyileg teljesít

## **Csoportos Csere**: a fényforrásokat időközönként (vagyis megszabott hibaszázalék elérésekor) Szolgáltató lecseréli a tömeges meghibásodások megelőzése érdekében, melynek időpontját a Megrendelő előzetes tájékoztatásával a Szolgáltató határozza meg és a Szolgáltató a Csoportos Cserét a tájékoztatástól számított 6 naptári hónapon belül dokumentáltan elvégzi

## **Közvilágítási Elosztási Díj**: villamos hálózati (azaz nem aktív) eszközök üzemeltetési-karbantartási és tőkeköltségét fedező, a 64/2011 (XI. 30.) NFM rendelet 1 sz. melléklet 2.1.2 szakasza, illetve bármilyen, azonos szolgáltatási tartalomra vonatkozó, hatályos jogszabálya szerinti közvilágítási elosztási díj mindenkor hatályos összege

## **Közvilágítási Elosztási Díj Szolgáltatások**: Közvilágítási célú hálózat napi ki- és bekapcsolás vezérlése; az Elosztói Közvilágítási Díj rendelet meghatározása szerinti közvilágítási hálózati berendezések karbantartása, javítása, cseréje, pótlása és üzemi eseményeinek nyilvántartása

## **Fényforrás**: a lámpatestben elhelyezett, bármilyen technológiával működtetett világítótest, mely közvilágítási illetve egyéb fényszolgáltatási célú fényt szolgáltat

## **Egyedi Hibajavítás**: a Csoportos Csere egyes időszakai között a lakosság illetve a Közvilágításra Kötelezett önkormányzati hivatala vagy Közvilágítási Megbízott szervezete vagy a Szolgáltató által a Szolgáltató ügyfélszolgálati csatornáin bejelentett nem üzemszerűen működő Eszközöket a Szolgáltató cseréli, javítja, pótolja, tisztítja

## **Élet- és Vagyonvédelem**: a hiányzó részegységeket (kandeláber ajtók, lámpatest szerelvénytér fedlapok) valamint megsérült, hibás tartószerkezetet Csoportos Csere alkalmával teljeskörűen, egyébként egyedi hibabejelentés alapján a Szolgáltató pótolja illetve javítja, cseréli, különös tekintettel a feszültség alatt álló berendezésrészek zárt állapotának biztosítása érdekében

## **Rendkívüli Események**: baleset, rongálás, egyéb károkozás, lopás, rendkívüli időjárási események

## **Beszámoló**: a Szolgáltató által végzett hibajavításokról, csoportos cseréről, közvilágítási fejlesztésekről, a Szolgáltató által megismert rendkívüli eseményekről, a Szolgáltató által nyilvántartott lámpatest-leltárról, Szolgáltató helyzetéről, szervezeti felépítéséről, egyéb tevékenységeiről, az előző időszakra vonatkozóan, a Szolgáltató által készített a Közvilágításra Kötelezettnek illetve Megbízottnak címzett írásos beszámoló

## **Minőségi Megfelelés**: Szolgáltató gondoskodik az Eszközökkel kapcsolatos események, tulajdoni viszonyok nyilvántartásáról, amellyel ellenőrizhető a vállalt Szolgáltatási minőség.

## **Szolgáltató Hibabejelentésre Fenntartott Ügyfélszolgálati Csatornái:**

* e-mail: kozvilagitashiba@nkmaram.hu
* online hibabejelentő: <https://www.nkmaram.hu/kozvilagitasi_hibabejelentes/>
* telefon: 06-62-565-881

## **Szolgáltatói Szankciók**: Megrendelő súlyos szerződésszegése esetében, Szolgáltató jogosult a Szolgáltatás felfüggesztésére, vagy Szerződés ellentételezés nélküli felmondására, valamint a közvilágítási célú villamosenergia szolgáltatás felfüggesztését kezdeményezni az illetékes kereskedelmi engedélyesnél vagy esetleg elosztói engedélyesnél.

## **Kárlimit**: a közvilágítási célú Eszközökben bekövetkezett, szándékos károkozásra vagy vis maior eseményre visszavezethető károk helyreállításának költségét fedező pénzügyi keret, melyet Szolgáltató finanszíroz. A Kárlimit összege egy naptári évre vonatkozik a Szerződéses Időszak alatt, oly módon, hogy nem teljes naptári év esetén a Kárlimit összegét arányosan számolja Szolgáltató. A Kárlimit összegéig Szolgáltató saját költségére állítja helyre a fentebb hivatkozott károkat minden esetben az eredeti, károkozás előtti műszaki tartalommal. A Kárlimit göngyölhető a szolgáltatási időszak végéig. Éves limitösszeg: 100.000,-Ft, azaz egyszázezer forint.

# **SZOLGÁLTATÁS TARTALMA**

## Szolgáltató az 1.sz. melléklet szerinti Szolgáltatást nyújtja Megrendelő részére, a Közvilágításra Kötelezett közigazgatási területén. Jelen Szerződés időbeli és területi hatálya a Szerződéses Időszak alatt fennáll Megrendelő és Szolgáltató között, a Fényszolgáltatás műszaki megoldásától valamint az Eszközök tulajdonjogától függetlenül.

## Felek tudomásul veszik, hogy Szolgáltató jogosult alvállalkozó igénybevételére Szolgáltatás teljesítése során. Szolgáltató szavatolja, hogy az igénybevett alvállalkozó minden jogszabályi és egyéb szabályoknak megfelelően működő személy és annak munkájáért helytáll.

## Szolgáltató vállalja, hogy a Szerződésben vállalt Szolgáltatást jó minőségben, megfelelő időben, az igényelt mennyiségnek megfelelően végzi el, így a Szerződés Időszakában az Eszközök állapota biztosítja, hogy a Fényszolgáltatás a Szerződésnek megfelelő lesz.

# **SZOLGÁLTATÁS MINŐSÉGI MEGFELELÉSE**

## Szolgáltató a Szerződésben illetve az 1.sz. mellékletben részletezett Szolgáltatást a 2.sz. mellékletben megadott Minőségi Megfelelés garantálásával teljesíti.

## Minőségi Megfelelést a Felek 12 havonta (naptári évente) egy alkalommal vizsgálnak a Szolgáltató által készített Éves Beszámolóban foglaltak alapján.

## Amennyiben Megrendelő vitatja az Éves Beszámolóban foglalt adatok helyességét, relevanciáját vagy bármely egyéb jellemzőjét, Megrendelő ilyen jellegű észrevételeit, kifogásait, megállapításait és indoklását írásban eljuttatja Szolgáltató részére.

## A Felek vállalják, hogy a körülményekhez képest leghamarabb, maximum 30 naptári napon belül törekednek a szolgáltatás minőségi megfeleléséből származó vitás kérdés közös megegyezéses lezárására.

## Minőségi Megfelelés rendben, amennyiben Megrendelő az Éves Beszámoló kézhezvételét követő 30 azaz harminc naptári napon belül nem küld írásos kifogást Szolgáltató részére. Egyéb más esetben, Minőségi Megfelelésről Felek jegyzőkönyvet készítenek és írnak alá, mely az ebből származó esetleges elszámolás alapbizonylata lesz. Felek az ilyen elszámolás alapján, a jegyzőkönyv Felek általi legutolsó aláírási dátumától számított 30 naptári napon belül pénzügyileg elszámolnak egymással, de legkésőbb minden év július 31-ével bezárólag.

## Minőségi Megfelelés értékeléshez szükséges adatbázisokba és nyilvántartásokba való betekintést a Megrendelő által írásban azonosított képviselője számára Szolgáltató lehetővé teszi.

## Amennyiben a Közvilágításra Kötelezett által bármilyen mértékben illetve bármilyen módon tulajdonolt illetve irányított természetes vagy jogi személy, mint Közvilágítási Megbízott, a Szolgáltatás fizetője (vagy akár Szerződő fele), a Közvilágításra Kötelezett visszavonhatatlan, feltétel nélküli, egyetemleges készfizető kezességi garanciát (továbbiakban: Garancia) vállal Szolgáltató javára a Közvilágítási Megbízott által felhalmozott Szolgáltatási Díj hátralékokra, akkor az ilyen Garanciát a Szolgáltatási Időszak első hónapjának első napjától kérheti kibocsátani Szolgáltató. Az ilyen Garancia érvényessége a Szolgáltatási Időszakot követő második naptári hónap utolsó naptári napjáig érvényes.

# **MEGRENDELŐ EGYÉB JOGOSULTSÁGAI**

## Megrendelő jogosult Szolgáltató teljesítését jelen Szerződésben foglaltaktól eltérő módon, saját eszközeivel, saját költségén is ellenőrizni. Az ilyen módon és eszközökkel megállapított következtetéseket Megrendelő minden lényeges körülmény leírásával együtt írásban juttatja el Szolgáltató részére.

## Amennyiben ilyen eltérő módon illetve saját eszközzel, saját költségen végrehajtott ellenőrzés során Szerződés teljesítésére illetőleg Minőségi Megfelelésre Megrendelő Szolgáltatótól eltérő következtetésre jut, Megrendelő elsősorban hitelt érdemlően és objektív módon kell bizonyítsa Szolgáltató részére az ilyen ellenőrzési mód és eszköz megbízhatóságát és torzításmentességét.

## Szolgáltató a Megrendelő ellenőrzési módja és eszköze megbízhatóságát és torzításmentességét meg kell vizsgálja. Amennyiben Szolgáltató kifogásolja az ellenőrzési mód és eszköz megbízhatóságát és torzításmentességét, a Megrendelő költségén Felek megbíznak egy harmadik szakértő felet ennek vizsgálatára és igazolására.

## Szolgáltató a Megrendelő következtetéseit minden esetben meg kell vizsgálja és arra írásban kell válaszoljon 30 munkanapon belül.

## Felek minden esetben törekednek arra, hogy jóhiszeműen járnak el és közös megelégedettségen alapuló megállapodást kötnek ilyen esetekben ésszerű határidőn belül.

# **KÖZVILÁGÍTÁSI CÉLÚ ESZKÖZÖK FEJLESZTÉSE, BŐVÍTÉSE, ÁTALAKÍTÁSA**

## Szolgáltató vállalja a Megrendelő igényének megfelelően a Település közigazgatási határain belül Szerződés aláírásának napjával el nem látott (köz)területek szabvány szerint Közvilágítási Célú Eszközökkel valamint Egyéb Fényszolgáltatási Célú Eszközökkel történő felszerelését, kiépítését Felek egyeztetését követően, külön írásos megállapodás (megrendelés) esetén. Felek ilyen külön írásos megállapodása alapján illetve indokolt mértékében, jelen Szerződést módosítják, kiegészítik vagy megállapodásukat külön szerződésben rögzítik.

## Közvilágítási Célú Eszközök fejlesztése, bővítése, átalakítása Megrendelő igényeinek megfelelően, Szolgáltató és Megrendelő közös helyszíni felmérése alapján, az érintett Megrendelő valamint Szolgáltató képviseletre jogosultja(i) által írásban ellenjegyzett műszaki megoldással történhet.

## Megrendelő vállalja, hogy Szolgáltató illetve az Elosztóhálózati Engedélyes tulajdonában illetve üzemeltetési felelősségében lévő Eszközökön a Szolgáltató illetve az Elosztóhálózati Engedélyes előzetes írásos felhatalmazása nélkül nem hajt végre semmilyen beavatkozást.

## Szolgáltató vállalja, hogy Közvilágításra Kötelezett illetve Közvilágítási Megbízott valamint Elosztóhálózati Engedélyes tulajdonában illetve üzemeltetési felelősségében lévő Eszközökön a Közvilágításra Kötelezett, Közvilágítási Megbízott illetve az Elosztóhálózati Engedélyes előzetes írásos felhatalmazása nélkül nem hajt végre semmilyen beavatkozást.

## Az ilyen felhatalmazást érintettek ésszerű időn belül kiadják Megrendelő vagy Szolgáltató ilyen jellegű írásban indokolt kérelmére, amennyiben az jogszabályba, egyéb szabályba, előírásba nem ütközik és Felek illetve érintett személyek vagyonának piaci illetve könyvszerinti értékét, fizikai és erkölcsi állapotát, avultságát, hasznos élettartamát a kérelmezett beavatkozás nagy valószínűséggel nem befolyásolja kedvezőtlenül.

## Megrendelő vállalja, hogy a Közvilágítási Eszközökben végrehajtott fényforrás- illetve lámpatestcseréket, valamint a kapcsolódó mennyiségi és teljesítményi nyilvántartást a lehető leghamarabb írásban elismeri, igazolja Szolgáltató felé a Szolgáltató vagy megbízottja által készített írásos változásbejelentő alapján.

## Amennyiben az ilyen cserék, fejlesztések, átalakítások dokumentált befejezését követően a változásbejelentőt Megrendelő ésszerű időn belül nem igazolja vissza, azt Szolgáltató elfogadottnak veszi és teljesítéseit ez alapján számlázhatja vagy Megrendelőt az ilyen Szolgáltatási célú eszközök igénybevételében akár korlátozhatja.

## Külön írásos megállapodás illetve szerződés alapján, Megrendelő igényének megfelelően, az Elosztóhálózati Engedélyes műszaki előírásainak megfelelően, Szolgáltató kész az eddigiektől eltérő technológiákat (berendezéseket, eszközöket) felszerelni és üzemeltetni-karbantartani a közvilágítási és egyéb fényszolgáltatási célú hálózaton az Elosztóhálózati Engedélyes aktuális üzletszabályzatával összhangban, továbbá Szolgáltató hajlandó az ilyen fejlesztés pénzügyi feltételeinek megteremtésében közreműködni.

## A Fényszolgáltatási de különösen a Közvilágítási Célú Eszközök átalakításával, fejlesztésével, cseréjével kapcsolatos döntés, határozat meghozatalát megelőzően ésszerű időn belül Felek egymással egyeztetnek és ilyen döntéseiket, határozataikat egymás véleményének illetve műszaki, pénzügyi, kereskedelmi, tulajdonjogi körülményeinek, céljainak és érdekeinek figyelembevételével, a kölcsönös előnyök mentén, egyeztetett módon, közös egybehangzó írásos akaratnyílvánítással hozzák meg oly módon, hogy az a Fél illetve Felek számára nem járhat vagyonvesztéssel illetve vagyonuk értékének valószínűsíthető degradálódásával.

# **TELJESÍTÉS ELSZÁMOLÁSA, DÍJ SZÁMLÁZÁSA ÉS PÉNZÜGYI TELJESÍTÉSE**

## Szolgáltató által nyújtott, a 6.1. pontban részletezett Szolgáltatás átalánydíja:

## **3.190.620,- Ft + ÁFA / év** azaz hárommillió-egyszázkilencvenezer-hatszázhúsz forint + általános forgalmi adó / év (Szolgáltatási Díj), Szerződés megkötése naptári évében érvényes árszinten.

## Az átalánydíjról havonta készül számla, a számla összeg a Szolgáltatási Díj 1/12 része: **265.885,- Ft + ÁFA / hó** azaz kétszázhatvanötezer-nyolcszáznyolcvanöt forint + általános forgalmi adó/hó, Szerződés megkötése naptári évében érvényes árszinten.

## Amennyiben Megrendelő nem kéri a Csoportos Cserét továbbá Megrendelő nem rendeli meg és szerződi le a Csoportos Cserét a Szolgáltató által alkalmazott szakmai szabályok szerint műszakilag indokolt állapot elérését követő 2 azaz kettő naptári hónapon belül, az esetben Szolgáltató jogosult a Komplett szolgáltatási csomag átalánydíját a következő havi számlázáskor kibocsátandó szolgáltatási számlában legfeljebb 50%-kal azaz ötven százalékkal növelni. Ezt a növekedést Megrendelő elfogadja, nem vitatja, és a számla esedékességekor ezt a növelt Szolgáltatási Díjat mindennemű visszatartástól illetve jogfenntartástól mentesen megfizeti Szolgáltató részére.

## A Díjak kifizetését Felek akkor tekintik pénzügyileg teljesítettnek, amikor azt a Szolgáltató bankszámláján jóváírta az illető bank (pénzintézet).

## Szolgáltató által nyújtott, egyedi megrendelésen alapuló Szolgáltatás külön díja az 1.sz. Mellékletben meghatározott egyedi díjelemek vagy külön megállapodások alapján állapítható meg, melyek Szerződés elválaszthatatlan részét képezik.

## Szolgáltató jogosult az érvényben lévő éves díjtételeket (kivéve: Közvilágítási Elosztási Díj) módosítani évente március hó 31-ig, április 1-jei fordulónappal, a megelőző naptári év december 31-én érvényesen dokumentált lámpatestek mennyiségének valamint az előző naptári év KSH szerinti éves fogyasztói árindex, mint inflációs tényezőnek megfelelően. Amennyiben a fogyasztói árindex változása negatív előjelű, a díjtételek módosítása során a lámpatestek mennyiségi változását veszik figyelembe Felek a módosítás során.

## A Szolgáltatási Díj, az egyéb díjak és adók, a lámpatestek, a teljesítmények és egyéb feltételek változásai jelen Szerződés elválaszthatatlan részét képezik.

## A Szolgáltató jogosult a teljesítésére vonatkozó, a szerződés 1. sz. melléklete alapján az átalánydíj 1/12 részét tartalmazó számlát a tárgyhónapot követő hónap első munkanapjától benyújtani Megrendelő részére. Az átalánydíjról szóló számla - határozott időre szóló elszámolás alapján - kiállítása a hatályos Áfa tv. 58.§ előírásai szerint történik. Szolgáltató az egyedi ajánlat alapján meghatározott díjakról az egyedi megrendelésben szereplő munka elvégzését követően a Megrendelő által aláírt teljesítésigazolás birtokában állíthatja ki számláját. Szolgáltató a fenti számlákat a tárgyhónapot követő hónap legkésőbb 15-ik naptári napjáig kibocsátja, és Megrendelő címére postázza. Megrendelő a Szerződés szerinti díjakat banki átutalással, legkésőbb a számla kibocsátását követő 30 naptári napra megfizeti Szolgáltató bankszámlájára.

## Nemfizetés illetve késedelmes fizetés esetén Megrendelő a mindenkori Polgári Törvénykönyvben vállalkozók közötti szerződésre meghatározott mértékű, naponta elszámolható késedelmi kamat fizetését visszavonhatatlanul vállalja. Amennyiben Megrendelő jelen Szerződésben megállapodott bármely fizetési kötelezettségének nem, vagy nem a Szerződésben meghatározott módon és időben tesz eleget, Szolgáltató jogosult – a rendkívüli felmondás mellett – a Szolgáltatás részbeni vagy teljes szüneteltetésére valamint a tér- és díszvilágítás részleges vagy teljes körű lekapcsolására, továbbá a Közvilágítás teljesítményének részleges vagy teljes körű korlátozására mindaddig, amíg Megrendelő a Szerződésben megállapított fizetési kötelezettségének maradéktalanul nem tesz eleget.

## Amennyiben Megrendelő az adott naptári évben minden a Szerződésből származó pénzügyi kötelezettségét határidőben teljesítette, az esetben Szolgáltató a Szerződésben meghatározott Szolgáltatási Díjból, az adott naptári évet követő első havi illetve időszaki elszámolásával egyidőben visszatérítést nyújt, mely az adott naptári évben illetve a Szerződéses Időszakban kiszámlázott és pénzügyileg teljesített szolgáltatási díjak nettó összegének 1%-a, de legfeljebb 150.000 Ft azaz százötvenezer forint naptári évente. Ez a visszatérítés az adott naptári évet követő március 31-ig történő jóváírást jelenti, megfelelő bizonylatolás esetén.

## Amikor a Közvilágítási Megbízott a Közvilágításra Kötelezett írásos szerződéses alapú megbízása (átruházása, engedményezése) alapján a közvilágítási közfeladatot ellátja, valamint a Szolgáltatóval a szolgáltatási Szerződést megköti, a Szolgáltatási Díjat fizeti, a Szolgáltatóval a Szerződés alapján elszámol, akkor az előbb felsorolt esetek bármelyike esetében Szolgáltató jogosult kérni, Közvilágításra Kötelezett kötelessége kiadni egy visszavonhatatlan, feltétel nélküli, egyetemleges készfizető kezességi intézményt (vagy banki garanciát) Szolgáltató javára, mely készfizető kezességi intézmény a Szerződésben olvasható mindennemű díjak megfizetését garantálja. A készfizető kezességi intézményt (vagy banki garanciát) Közvilágításra Kötelezett Szolgáltató első írásos felszólítását követően, a fenti bármely eset beállta esetén, köteles 30 azaz harminc naptári napon belül kiadni. Amennyiben a készfizető kezességi intézményt (vagy banki garanciát) nem a jogszabályoknak és a nem Szerződésnek megfelelően állították ki, az esetben Szolgáltató jogosult rendkívüli felmondással, bármilyen kompenzáció, kártérítés nélkül megszüntetni Szerződést.

# **SZERZŐDÉS MEGSZŰNÉSE**

## Felek kötelezettséget vállalnak, hogy – amennyiben jelen Szerződést nem kívánják meghosszabbítani vagy a Lejárat Napja előtt azt meg akarják szüntetni vagy esetleg jogszabályi előírás miatt a Szerződés meghosszabbítása aktuális Szerződő Felek között nem valószínűsíthető – a jelen Szerződés megszűnése előtt legalább 60 azaz hatvan munkanappal az Eszközök üzemeltetésére és karbantartására, a Szolgáltató illetve Elosztóhálózati Engedélyes tulajdonában lévő közvilágítási és egyéb célú Eszközök használatára használati szerződést kötnek és az Eszközökön végezhető beavatkozások és feltételek pontosítására vonatkozóan egy harmadik feles üzemviteli megállapodást kötnek a Fényszolgáltatás de különösen a Közvilágítás folytonosságának megfelelő minőségben való fenntartása érdekében.

## Jelen Szerződés megszűnik Szolgáltató rendkívüli felmondásával a Megrendelő súlyos szerződésszegése esetén illetve Megrendelő rendkívüli felmondásával a Szolgáltató súlyos szerződésszegése esetén.

## Szerződés megszűnésekor a Megrendelő Szerződés szerinti fennálló összes fizetési kötelezettsége - ideértve a megszűnésig felgyűlt esedékes és lejárt tartozásokat valamint a felmondási időszakra vonatkozó szolgáltatási díjakat - egy összegben válik esedékessé, amit Megrendelő köteles megfizetni Szolgáltató számára a megszünés napját követő 30 azaz harminc naptári napon belül.

## Felek Szerződés megszűnésekor és bármelyik fél általi szerződés felmondása esetén a végrehajtott Csoportos Csere költségének a hátralévő élettartamára eső időarányos összegével kötelesek elszámolni és Megrendelő az elszámolás alapján megállapított összeget köteles megfizetni Szolgáltató számlája alapján 30 azaz harminc naptári napon belül. Szerződés megszűnésekor a Felek minden fizetési kötelezettsége azonnal esedékessé válik. Felek a csoportos csere megkezdése előtt jegyzőkönyvbe rögzítik Csoportos Csere egy lámpatestre vetített átalánydíját és a meghibásodás mértékének hibaszázalékát.

## A fizetendő hányad meghatározására az alábbi képlet szolgál:

## Dcs: csoportos csere egy lámpatestre vetített inflációval növelt átalánydíja

## Hcs: csoportos csere megkezdésekor az adott fényforrástípus meghibásodási aránya

## Hsz: szerződés megszűnésekor az adott fényforrástípus meghibásodási aránya

## Mi: csoportos cserével érintett lámpatest darabszám

## M: csoportos csere költéségének hátralévő élettartamra eső hányada

## M = Dcs \* Mi \* [(Hcs - Hsz) /Hcs]

## A Felek a szerződés megszűnésekor a Csoportos Cserék során felmerülő karbantartási ráfordításoknak az elvégzett csere hátralévő élettartamára eső hányadával kötelesek elszámolni és a Megrendelő a fenti elszámolás alapján megállapított összeget köteles megfizetni a Szolgáltató számára 30 azaz harminc naptári napon belül.

# **SÚLYOS SZERZŐDÉSSZEGÉS**

## Megrendelő Súlyos Szerződésszegésének minősül, ha Szerződésben részletezett díja(ka)t egy naptári éven belül 3 azaz három alkalommal pénzügyileg késedelmesen teljesíti vagy a Szolgáltató írásos felszólítása ellenére pénzügyileg nem rendezi illetve a pénzügyi teljesítést jogalap nélkül megtagadó/elutasító értelmű formális nyilatkozatot akár szóban, akár írásban tesz vagy a készfizető kezességi intézmény kiadási kötelezettségének nem tesz eleget.

## Szolgáltató súlyos szerződésszegésének minősül, ha Szolgáltató erre a célra rendszeresített ügyfélszolgálati csatornáin a Megrendelő által bejelentett életveszély elhárításával kapcsolatos javítási, karbantartási igényt a Szerződésben meghatározott határidőre nem teljesíti egy naptári éven belül legalább 5 azaz öt alkalommal.

## Megrendelő súlyos szerződésszegése esetében, Szolgáltató Szolgáltatói Szankciókat jogosult alkalmazni. A Szolgáltatói Szankciók közül a Közvilágítási célú villamosenergia szolgáltatás felfüggesztését Szolgáltató akkor hajthatja végre, amikor az illetékes polgármesteri hivatalt és jegyzői hivatalt, a rendvédelmi hatóságot (rendőrséget), a közútkezelő hatóságot, tűzoltóságot, katasztrófavédelmet ezen szándékáról írásban értesítette.

## Súlyos szerződésszegés esetén Felek élhetnek a rendkívüli felmondás lehetőségével. A Szerződés rendkívüli felmondása esetén Felek egymással szembeni minden esedékes és lejárt illetve számított tartozása azonnal esedékessé és fizetendővé válik.

# **Vis maior**

## A vis maior olyan véletlenen múló, kivételes esemény, amely a Szolgáltató és a Megrendelő működésétől függetlenül következik be, az adott műszaki állapotban nem elhárítható, nem előrelátható, és nem meggátolható.

## Így különösen, de nem kizárólagosan a vis maior esetkörébe tartoznak a természeti katasztrófák (árvíz, szélvihar, földrengés, tűzvész), háborús esemény, szabotázs, felkelés, sztrájk, szándékos rombolás, merénylet, stb.

## Felek a vis maior bekövetkezésének elismerését a következő további feltételekhez kötik: az érintett Fél erről értesíti és részletes tájékoztatást ad a másik Félnek, amint az ésszerűen elvárható a helyzet beállta után; érintett Fél minden ésszerű erőfeszítést megtesz teljesítési akadályoztatásának elhárítására; és mindezek nem nyújtanak mentesítést a vis maior helyzet beállta előtti kötelezettségek alól.

## Vis maior esetén Felek kötelesek ésszerű erőfeszítéseket tenni azért, hogy a gyakorlatilag lehetséges legrövidebb időn belül megszüntessék azon okokat, amelyek késleltetik, vagy akadályozzák jelen Szerződés értelmében fennálló szerződéses kötelezettségei teljesítésében, és köteles ésszerű lépéseket tenni a másik Félnek okozott károk enyhítésére.

# **Vitás ügyek rendezése, irányadó jog**

## A vitás ügyekben Felek kölcsönös készségüket fejezik ki a megegyezésre. Megegyezés hiányában a Szegedi Járásbíróság, illetve a Szegedi Törvényszék kizárólagos illetékességét kötik ki.

## A jelen szerződésben nem szabályozott kérdések tekintetében a Polgári Törvénykönyvről szóló 2013. évi V. törvény (Ptk.) és az egyéb vonatkozó jogszabályok rendelkezései az irányadóak.

# **VEGYES RENDELKEZÉSEK**

## Jelen Szerződés csak a Szerződő Felek által aláírt írásbeli okirattal módosítható. Szerződő Felek vállalják, hogy a Szerződés közösen elhatározott módosítását közös akarattal 30 munkanapon belül végrehajtják.

## Jelen Szerződés csak a Szerződő Felek által aláírt írásbeli okirattal mondható föl, csak rendkívüli felmondással mondhatják föl, rendes felmondásnak helye nincsen.

## A fentiek tanúsításaként Felek jelen Szerződést – amely 2 azaz kettő eredeti példányban készült melléklettel együtt – gondos áttanulmányozás után, mint akaratukkal mindenben megegyezőt, kellően meghatalmazott képviselőik útján jóváhagyólag, fenntartások nélkül a lenti keltezéssel aláírták.

## Az 1. sz., 2. sz. és 3.sz. melléklet jelen szerződés elválaszthatatlan részét képezik.

Kötelezettségvállalás

pénzügyi ellenjegyzése:

 BARÁTH Lajos

 pénzügyi ellenjegyző polgármester

Csorvás Város Önkormányzata

Közvilágításra Kötelezett

Aláírás helye és kelte:

Csorvás, 2018. \_\_\_\_\_\_\_\_\_\_\_\_\_\_\_\_\_ \_\_\_.

 STRIFLER György ARADI Roland

 B2B értékesítési osztály Önkormányzati kapcsolatok osztály

 osztályvezető osztályvezető

NKM Áramszolgáltató Zrt.

Szeged, 2018. \_\_\_\_\_\_\_\_\_\_\_\_\_ \_\_\_.

###### 1.sz. melléklet

SZOLGÁLTATÁS TARTALMA

|  |  |  |  |  |  |
| --- | --- | --- | --- | --- | --- |
|  |  | **Szolgáltatási tartalom** | **DÍJátalány** | **Opciós tartalom** | **DÍJ**opciós |
| Élőszemélyes, élőhangos, 0-24 h, 7/7 napos hibacím-felvétel- és -rögzítés | **X** | átalány |  |   |
| Online hibabejelentő, hibajavítás-követő és lekérdező rendszer |  | **X** | átalány |  |  |
| Személyes ügyfélkapcsolattartó |   | **X** | átalány |  |   |
| Személyes közvilágítási mérnök-menedzser |   | **X** | átalány |  |   |
| Közvilágítási fényforrások csoportos cseréje és garanciája | **X** | átalány |  |  |
| Közvilágítási optikai elemek cseréje, pótlása |   |  |  | **X** | egyedi ajánlat |
| Közvilágítási optikai elemek tisztítása |   |  |  | **X** | egyedi ajánlat |
| Közvilágítási hálózat feszültségmentesítése |   |  |   | **X** | egyedi ajánlat |
| Közvilágítási (kompakt fénycső, nagynyomású nátrium) fényforrások egyedi hibajavítása | **X** | átalány |  |   |
| Közvilágítási (kisnyomású nátrium, fémhalogén) fényforrások egyedi hibajavítása | **X** | átalány |  |  |
| Közvilágítási villamos felszálló csatlakozóvezeték javítása, cseréje | **X** | átalány |  |   |
| Közvilágítási villamos szerelvénylap karbantartása | **X** | átalány |  |   |
| Élet-, vagyon- és érintésvédelem fenntartása közvilágítási aktív elemeken | **X** | átalány |  |   |
| Közvilágítás aktív elemekben rendkívüli események által okozott kár helyreállítása |  |   | **X** | egyedi ajánlat |
| Közvilágítási aktív elemekben okozott kár-limit (kockázati összeg) | **X** | átalány |  |   |
| Közvilágítási üzemeltetési és karbantartási szolgáltatói felelősségbiztosítás | **X** | átalány |  |   |
| Közvilágítási aktív elemek korrózióvédelme |   |  |   | **X** | egyedi ajánlat |
| Éves beszámoló a közvilágítási aktív- és passzív elemek hibajavításairól | **X** | átalány |  |   |
| Havi beszámoló a közvilágítási aktív- és passzív elemek hibajavításairól |  |   | **X** | egyedi ajánlat |
| Közvilágítási fényforrások mennyisége, teljesítménye, összetétele-nyilvántartás | **X** | átalány |  |   |
| Alapszintű hibaelhárítási idő (alapszintű minőségi vállalás) | **X** | átalány |  |   |
| Emeltszintű hibaelhárítási idő (emeltszintű minőségi vállalás) | **X** | átalány |  |   |
| Kizárólag közvilágítási célú kandeláber esztétikai festése, díszítése |  |   | **X** | egyedi ajánlat |
| Helyszíni bejárás (lámpatest és fényforrás felmérés) és dokumentálása |  |   | **X** | egyedi ajánlat |
| Ideiglenes csatlakozások bekapcsolása, mérése, elszámolása |  |   | **X** | egyedi ajánlat |

2.sz. melléklet

MINŐSÉGI MEGFELELÉS GARANTÁLÁSA

|  |  |  |  |  |
| --- | --- | --- | --- | --- |
| Szolgáltatások | Átalány | Opciós | Minőségi Megfelelés | Nem megfelelőség ellentételezése (Ft nettó) |
| Csoportos Csere | X |  | szerződött halmozott egyedi hiba-százalékos mutató elérését követő 6. naptári hónap végéig végrehajtani | 100.000 Ft / esemény |
| Optikai Elem tisztítása, cseréje, pótlása | X |  | Csoportos Csere folyamán teljes körűen | 50.000 Ft / esemény |
| Egyedi Hibajavítás: emeltszintű | X |   | egyedi fényforrás meghibásodás a hibabejelentés rögzítésétől számított 8 naptári nap | 100 Ft / esemény |
| Éves Beszámoló | X |   | tárgyévet követő év január 31-éig | 5.000 Ft / esemény |
| Havi Beszámoló |   | X | tárgyhónapot követő 25-ik naptári nap | 1.000 Ft / esemény |
| Fényforrások mennyisége, teljesítménye, összetétele-nyilvántartás | X |   | minden év január 31-éig | 1.000 Ft / esemény |

3.sz. melléklet

KÖZVILÁGÍTÁSI FÉNYFORRÁS LELTÁR

|  |  |  |  |  |
| --- | --- | --- | --- | --- |
| **2018.03.28** |  |  |  |  |
| **Csorvás** |
| **FF. tip** | **Egység telj. [W]** | **Lpt. Telj [W]** | **Db** | **Telj [kW]** |
| **Összesen:** | **685** | **28,86** |
| Kpfcs | 1×11W | 15 | 391 | 5,87 |
| Kpfcs | 1×24W | 35 | 23 | 0,81 |
| Kpfcs | 1×36W | 47 | 123 | 5,78 |
| NNa | 1×100W | 117 | 48 | 5,62 |
| NNa | 1×150W | 174 | 24 | 4,18 |
| NNa | 1×70W | 87 | 76 | 6,61 |

A kompakt fénycsövek csoportos csere befejezésének időpontja 2016.01.22. napja, melynek során 548 lámpatest cseréjére került sor.

A nagynyomású nátrium lámpatestek csoportos cseréje befejezésének időpontja 2016.01.22., melynek során 140 db NNa lámpatest cseréjére került sor.